b"\n_START_ARTICLE_\nJi\xc5\x99\xc3\xad Hol\xc3\xadk\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 de juliol de 1944 a la ciutat de Havl\xc3\xad\xc4\x8dk\xc5\xafv Brod, poblaci\xc3\xb3 situada en aquells moments a Txecoslov\xc3\xa0quia i que avui en dia forma part de la Rep\xc3\xbablica Txeca. \xc3\x89s germ\xc3\xa0 del tamb\xc3\xa9 jugador d'hoquei i medallista ol\xc3\xadmpic Jaroslav Hol\xc3\xadk. \xc3\x89s pare de la tennista Andrea Hol\xc3\xadk.\n_START_SECTION_\nCarrera esportiva\n_START_PARAGRAPH_\nAls 19 anys va participar en els Jocs Ol\xc3\xadmpics d'hivern de 1964 realitzats a Innsbruck (\xc3\x80ustria), on aconsegu\xc3\xad guanyar la medalla de bronze. En els Jocs Ol\xc3\xadmpics d'hivern de 1968 realitzats a Grenoble (Fran\xc3\xa7a) aconsegu\xc3\xad guanyar la medalla de plata, perdent la final contra la gran pot\xc3\xa8ncia del moment, la Uni\xc3\xb3 Sovi\xc3\xa8tica. En els Jocs Ol\xc3\xadmpics d'hivern de 1972 realitzats a Sapporo (Jap\xc3\xb3) aconsegu\xc3\xad novament guanyar la medalla de bronze i en els Jocs Ol\xc3\xadmpics d'hivern de 1976 realitzats Innsbruck (\xc3\x80ustria) guany\xc3\xa0 altre cop la medalla de plata, perdent novament contra la Uni\xc3\xb3 Sovi\xc3\xa8tica._NEWLINE_Al llarg de la seva carrera ha guanyat tretze medalles en el Campionat del M\xc3\xb3n d'hoquei gel mascul\xc3\xad, destacant tres medalles d'or (1972, 1976 i 1977)."